আলিরেজা বেইরানভান্দ
আলিরেজা বেইরানভান্দ (ফার্সি: علیرضا بیرانوند; জন্ম: ২১ সেপ্টেম্বর ১৯৯২) হলেন একজন ইরানী পেশাদার ফুটবলার, যিনি ফার্সি গালফ প্রো লীগের ইরানি ক্লাব পেরসেপোলিস এবং ইরান জাতীয় দলের হয়ে একজন গোলরক্ষক হিসেবে খেলেন। তিনি ২০১৫ এএফসি এশিয়ান কাপের ইরান জাতীয় দলের একজন সদস্য ছিলেন। ২০১৭ সালে, বেইরানভান্দ প্রথম ইরানি হিসেবে ফিফার শ্রেষ্ঠ ফুটবলার পুরষ্কারের কোন বিভাগে মনোনীত হয়েছেন। তিনি ২০১৭ সালের সেরা গোলরক্ষকদের তালিকায় যুগ্মভাবে ৯ম স্থান অধিকার করেন।